Kako potaknuti učenike na razmišljanje i kvalitetnu raspravu?

Sokratovo preispitivanje

Postoje šest tipova Sokratovog preispitivanja koji mogu biti od pomoći pri usavršavanju i olakšavanju rasprave:

1. Pitanja „Reci mi više“

Koristi se kako bi se otvorila rasprava, ohrabrilo iznošenje detalja o misaonom procesu ili pojasnila njena važnost.

* „Što vi mislite o tome?“
* „Što to znači?“
* „Recite mi više.“
* „Kako je to povezano s mojim pitanjem?“
1. Pitanja za uzdrmavanje temelja

Dubinska pitanja koja dovode u pitanje pretpostavke argumenata sudionika.

* „Je li uvijek tako?“
* „Kada je još točno to što govorite?“
* „Kada to nije točno?“
* „Koje pretpostavke imate?“
1. Razumska pitanja

Testiranje snage danih argumenata.

* „Koje dokaze imate za potvrdu tog argumenta?“
* „Kako znate da je to točno?“
* „Što mislite da je tome uzrok?“
1. Pitanja alternativne perspektive

Širenje opsega mogućih rješenja u grupi.

* „Kako se još na to može gledati?“
* „Kako bi to izgledalo iz perspektive djeteta/neupućene osobe?“
* „Koji su suprotni argumenti?“
1. Posljedična pitanja

Analiza učinka načina shvaćanja.

* „Što bi se dogodilo kad bi…?“
* „Zbog čega je to važno?“
* „Kako bismo to mogli iskoristiti kao pomoć pri…?“
1. Dovedite pitanje u pitanje

Omogućite publici procjenu koliko je za njih važna ova rasprava.

* „Zašto mislite da postavljam ovo pitanje?“
* „Koliko je ova rasprava važna za vaš život?“
* „Što je važno u vezi ovog pitanja?“

Navodno je Sokrat uživao koristiti pitanja kako bi zagrebao argumente svoje publike i pokazao zbog čega im je mišljenje pogrešno.

Osobe koje olakšavaju raspravu imaju tendenciju ne osuđivati rezultat rasprave već ciljati na produbljivanje učenja. Iznimka je okruženje u kojem poučavate, gdje biste mogli tražiti specifičan zaključak rasprave. (Lloyd-Huges, S. Govorništvo: Kako biti izvrstan u javnom govoru. Zagreb: Veble commerce, 2013.)

 Ivana Šteković, pedagoginja